Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.2/\_\_\_\_\_\_\_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_\_2024

Cu privire la desfășurarea dezbaterilor publice

privind oportunitatea participării UAT orașul Căușeni la

Programul de asistență a Republicii Slovene pentru Republica Moldova

 Având în vedere:

- informația prezentată și avizele comisiilor consultative de specialitate a Consiliului orășenesc Căușeni,

 în conformitate cu:

- art.3 (2), lit. g), (4), 11 (1),din Legea privind transparența în procesul decizional, nr.239 -XVI din 13.11.2008,

- art.4(3) din Legea privind descentralizarea administrativă, nr.435-XVI din 28 decembrie 2006,

- Regulamentul cu privire la procedurile de consultare publică cu societatea civilă în procesul decizional aprobat prin hotărârea Guvernului Republicii Moldova nr. 867 din 9 august 2016,

 - în temeiul art. 3, 4, 5 (1), 6 (2), 7, 14 (1), (2), (3), 20 (5), 74 (5) din Legea privind administrația publică locală nr.436-XVI din 28.12.2006, Consiliul orășenesc Căușeni, **DECIDE:**

 1. A desfășura în perioada de 04.03.2024 – 25.03.2024, dezbaterile publice privind oportunitatea participării UAT orașul Căușeni la Programul de asistență a Republicii Slovene pentru Republica Moldova cu proiectul „Extinderea rețelelor de canalizare din orașul Căușeni”

2. Primarul orașului Căușeni va asigura elaborarea proiectului de decizie a Consiliului orășenesc Căușeni privind participarea UAT orașul Căușeni la Programul de asistență a Republicii Slovene pentru Republica Moldova,ținând cont de toate recomandările înregistrate în cadrul dezbaterilor publice.

3. Se numește Velixar Iulia, specialistă principală în cadrul Primăriei orașului Căușeni persoana responsabilă de coordonarea procesului de dezbatere publică.

3. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu,3.

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

4. Prezenta decizie se comunică:

- Primarului orașului Căușeni;

-Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeniși includerii în Registrul de stat al actelor locale.

Primarul orașului Căușeni Anatolie Donțu

Specialist principal Velixar Iulia

Secretarul Consiliului Orășenesc Cucoș - ChiselițăAla

Avizat Focșa Anatolie

**NOTĂ INFORMATIVĂ**

**la proiectul de Decizie**

,,Cu privire la desfășurarea dezbaterilor publice privind oportunitatea participării UAT

orașul Căușeni la Programul de asistență a Republicii Slovene pentru Republica Moldova”

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Primarul orașului Căușeni, Donțu Anatolie.Specialistă principală în cadruPrimăriei orașului Căușeni, Velixar Iulia |
| **2. Condițiile ce au impus elaborarea proiectului de act normativ şi finalitățile urmărite** |
| * Necesitatea extinderii rețelelor de canalizare din orașul Căușeni.
* Apel de proiecte în cadru Programului de asistență a Republicii Slovene pentru Republica Moldova ”
 |
| **3. Principalele prevederi ale proiectului şi evidențierea elementelor noi.** Proiectul „Extinderea rețelelor de canalizare din orașul Căușeni” prevede construcția a 35 km de rețele de canalizare în sectoarele aflate la periferia orașului. Obiectivul principal al proiectului este îmbunătățirea calității vieții populației prin crearea condițiilor de acces durabil la servicii și utilități publice de calitate. Acest proiect este o finalizare a unei consecvențe de proiecte mari de infrastructură în domeniul alimentării cu apa și canalizare. Lipsa unei infrastructuri bine dezvoltate împiedică dezvoltarea socială și economică a orașului Căușeni. Conectarea la sistem de canalizare și ulterior construcția drumurilor va reduce decalajul între zona centrală, unde infrastructura este bine dezvoltată cu periferia, care este dezvoltată mai puțin.  Prin implementarea acestui proiect va fi finalizată construcția rețelelor de canalizare în intravilanul orașului Căușeni. |
|  |
| **4. Fundamentarea economică și financiară** |
| Contribuția din partea UAT orașul Căușeni în mărime de 1 863 200,00 lei pentru achitarea serviciilor de devamare și înmatriculare a autospecialei |
| **5. Modul de încorporare a actului în cadrul normativ în vigoare** |
| - art. 3 (2), lit. g), (4), 11 (1), din Legea privind transparența în procesul decizional, nr. 239 -XVI din 13.11.2008, - art. 4 (3) din Legea privind descentralizarea administrativă, nr. 435-XVI din 28 decembrie 2006,- Regulamentul cu privire la procedurile de consultare publică cu societatea civilă în procesul decizional aprobat prin hotărârea Guvernului Republicii Moldova nr. 867 din 9 august 2016, - în temeiul art. 3, 4, 5 (1), 6 (2), 7, 14 (1), (2), (3), 20 (5), 74 (5) din Legea privind administrația publică locală nr.436-XVI din 28.12.2006. |
| **6**. **Constatările expertizei anticorupție.** |
| Prevederile proiectului nu sunt în detrimentul interesului public și nu afectează drepturile fundamentale ale omului ci, invers, vine să asigure respectarea cadrului legal și interesului public. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul de decizie,,Cu privire la desfășurarea dezbaterilor publice privind oportunitatea participării UAT orașul Căușeni la Programul de asistență a Republicii Slovene pentru Republica Moldovaeste plasat pe pagina web oficială a Primăriei or. Căușeniși includerii în Registrul de stat al actelor locale. Proiectul va fi supus consultărilor publice cu toate părțile interesate și va urma avizarea oficială în condițiile cadrului normativ. |

Primar Donțu Anatolie

Specialist principal Velixar Iulia